બનાવ અંગે મુળ બિહારના અને હાલ રાજકોટમાં ગોંડલરોડ પર એક્યુટિક મેટલ પ્રા.લી. નામના કારખાનામાં નોકરી કરતા અને કારખાનાની ઓરડીમાં જ રહેતા સુધિર રામપ્રતાપ ચૌધરીએ અમદાવાદના રોહિત ઉર્ફે વિક્રમ ટેલર સામે ફરિયાદ નોંધાવી હતી. ફરિયાદમાં એવો આરોપ મૂક્યો હતો કે, વિદેશમાં મોલમાં નોકરી માટેની અખબારમાં જાહેરાત વાંચીને તેણે જાહેરાતમાં દર્શાવેલા મોબાઇલ નંબર પર સંપર્ક કર્યો હતો. ફોનમાં અમદાવાદના વિક્રમ ઉર્ફે રોહિત ટેલર તરીકે ઓળખ આપનાર વ્યક્તિએ નોકરી અપાવી દેવાની ખાતરી આપીને એટીએમ કાર્ડ, આધાર કાર્ડ, બેંકની પાસબુક અને પ્રોસેસીંગ ફીના ૨૧ હજાર બેંક એકાઉન્ટમાં જમા કરાવવા કહ્યું હતું. વિશ્વાસમાં આવીને ઉપરોક્ત ડોક્યુમેન્ટ તેમજ પૈસા મોકલી આપ્યા પછી વિક્રમનો કોઇ જવાબ આવ્યો ન હતો. તેમજ તેનો મોબાલઇ નંબર પણ બંધ આવતો હતો. આથી છેતરપિંડી થવાની શંકાથી ફરિયાદ નોંધાવી હતી. પીઆઇ ગઢવીના માર્ગદર્શન હેઠળ પીએસઆઇ ગોહિલ, મદદનીશ પદુભા સહિતા સ્ટાફે અમદાવાદના વિક્રમ ઉર્ફે રોહિતને સકંજામાં લઇ આકરી પૂછપરછ શરૂ કર્યાનું જાણવા મળે છે.